"În 1993 am demisionat, eram ofiţer de justiţie militară. Eram prieten cu Anghel Iordănescu, venise din străinătate, şi am stabilit împreună să avem nişte proiecte economice. Am făcut câteva afaceri imobiliare, Iordănescu a venit cu capitalul, eu am venit cu ideile. Erau alte vremuri în anii 90", a spus Oprea la B1.

El a mai arătat că, împreună cu Anghel Iordănescu şi Ion Săndulescu de la "Doi Cocoşi", a contribuit la înfiinţarea, în 1994, a Ligii Profesioniste de Fotbal-Tenis, unde a ocupat postul de vicepreşedinte, structură la care secretar general era Miron Cozma, cu care a şi jucat fotbal-tenis.